Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv XXXXX	Poprad, 7.11.2012
EEČ : 2-57-XXXXX-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov formou spolupáchateľstva podľa § 20  Trestného zákona

Rozhodol: 	prokurátorka Okresnej prokuratúry XXXXX
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 750,00 € 
b.	Peňažná suma určená na všeobecne prospešné účely: 160,00 € 
c.	Konkrétny adresát peňažnej sumy určenej na všeobecne prospešné účely: Onkológia - rádioterapia XXXXX n.f., Mnoheľova 2, 058 45 XXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX/XXXXX-PP-2011.
	Dňa XXXXX  čase okolo 07.25 hod. za budovou stanice SAD, na ul. Alžbetinej v XXXXX, okres XXXXX, po vzájomnej dohode s XXXXX napadli XXXXX, nar. XXXXX, tak, že XXXXX ho udrel čelom hlavy do tváre do oblasti nosa a XXXXX ho viackrát udrel päsťami do oblasti tváre, čím takto svojim konaním spôsobili poškodenému XXXXX zlomeninu nosových kostí s posunutím úlomkov, pomliaždenie hornej a dolnej pery s krvnými podliatinami, dve tržno-pomliaždené rany na hornej pere (na koži i sliznici), tržno-pomliaždenú ranu na sliznici dolnej pery, subluxáciu (vykývanie) zuba č. 22 (veľký rezák vpravo hore), zuba č. 12 (bočný rezák vpravo hore), zuba č. 21 (veľký rezák vľavo hore) a zuba č. 22 (bočný rezák vľavo hore) s dobou liečenia                                    a práceneschopnosti od XXXXX03.2011 do XXXXX.04.2011 a s obmedzením na obvyklom spôsobe života spočívajúcom vo výraznejších bolestiach asi 3 dni, potom asi týždeň menších bolestiach, výrazných bolestiach nosa asi 3 dni, potom menších bolestiach, pričom bolesti mal poškodený celkovo asi mesiac, v opuchu nosa asi 5-6 dní a krvnej podliatine na nose, v absolútnom obmedzovaní pri dýchaní asi 2 dni pre tamponádu nosa, ktorá fixovala úlomky po repozícii nosa, pričom potom sa poškodenému ešte ťažšie dýchalo asi 2 týždne, v nutnosti chrániť nos pred väčším mechanickým násilím, ktoré by mohlo obmedziť hojenie, alebo spôsobiť posunutie úlomkov po dobu minimálne 3-4 týždne, z dôvodu ktorého, počas tejto doby poškodený nemôže vykonávať napr. niektoré druhy športu, fyzicky náročnejšie práce a pod.,  v potrebe vyhýbať sa prostrediu, kde hrozí prienik infekcie do oblasti nosa (prašné prostredie, kolektív, kde je mnoho ľudí, právanie v bazéne a pod.), v narušení dýchania nosom, v dýchaní prevažne ústami, čo vyvoláva vyššie riziko priameho prieniku infekcie do dýchacích orgánov, v opuchu pier asi 7 dní, v ťažšom hojení rán, v bolesti horných predných zubov  kývavosti horných predných zubov po dobu asi mesiac, počas ktorej poškodený musel prijímať iba mäkkú stravu (spočiatku tekutú, potom kašovitej konzistencie), počas čoho schudol asi 5 kg, pričom tieto zranenia nezanechajú na poškodenom trvalé následky.

Odôvodnenie: 
	
Uznesením povereného príslušníka PZ, Obvodného oddelenia PZ XXXXX pod ČVS: ORP-XXXXX-PP-2011 zo dňa XXXXX.10.2011 bolo začaté trestné stíhanie pre prečin ublíženia na zdraví podľa § 156 ods. 1, ods. 2 písm. a) Trestného zákona.

	Uznesením povereného príslušníka PZ, Obvodného oddelenia PZ XXXXX pod ČVS: ORP-XXXXX-PP-2011 zo dňa XXXXX.11.2011 bolo vznesené obvinenie ml. XXXXX a ml. XXXXX pre ublíženie na zdraví podľa § 156 ods. 1, ods. 2 písm. a) Trestného zákona spáchaného formou spolupáchateľstva podľa § 20 Trestného zákona na tom skutkovom základe, že ml. XXXXX a ml. XXXXX, dňa XXXXX.03.2011 v čase okolo 07.25 hod v XXXXX na ul. Alžbetinej, za budovou stanice SAD po vzájomnej dohode napadli XXXXX, nar. XXXXX, bytom XXXXX, ul. XXXXX, tak, že ml. XXXXX pristúpil k XXXXX, ktorého udrel čelom hlavy to tváre do oblasti nosa, kde následne ml. XXXXX taktiež pristúpil k XXXXX a toho viackrát udrel päsťami na oblasť tváre, čím XXXXX spôsobili zlomeninu nosa deviovanú na koreni nosa doprava, tržnú ranu na hornej pere, subluxáciu zuba č. 21 a uvoľnenie závesného aparátu predných zubov, ktoré si vyžiadali lekárske ošetrenie v Nemocnici v XXXXX s dobou liečenia od XXXXX.03.2011 do XXXXX.04.2011.

	Podľa § 156 ods. 2 Trestného zákona je možné za tento prečin uložiť trest odňatia slobody na 1 rok až 3 roky.

	Preskúmaním na vec sa vzťahujúceho spisového materiálu som zistila, že v tejto trestnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. Obvinený a poškodený uzavreli dňa XXXXX07.2012 prostredníctvom probačného a mediačneho úradníka Okresného súdu XXXXX zmier, v rámci ktorého obvinený za prítomnosti ustanovenej  obhajkyne XXXXX písomne vyhlásil, že spáchal skutok, za ktorý je stíhaný, ku skutku došlo tak, ako je uvedené v uznesení o vznesení obvinenia a že toto vyhlásenie bolo vykonané slobodne, vážne, zrozumiteľne a určito.

	Škoda, ktorá bola obvineným spoločne s obv. XXXXX spôsobená, bola poškodenému XXXXX obvineným XXXXX uhradená vo výške 750,- € dňa XXXXX.04.2012. Výška uhradenej škody predstavuje  polovicu z celkovej výšky spôsobenej škody poškodenému.

	Poškodený so zmierom súhlasil, uhradenie škody v plnom rozsahu potvrdil a zároveň vyhlásil, že zmier uzatvára slobodne, vážne, ide o jeho skutočnú vôľu, o ktorej prejave nemôžu v budúcnosti vzniknúť nijaké pochybnosti. Obvinený zložil dňa 03.07.2012 na účet Okresnej prokuratúry XXXXX č. XXXXX peňažnú sumu vo výške 160,- € určenú na všeobecne prospešné účely, z ktorej 50%-ný podiel vo výške 80,- € poukázal na peňažnú pomoc poškodeným tresnými činmi a 50%-ný podiel vo výške 80,- € Onkológii - rádioterapii XXXXX n.f., Mnoheľova 2, 058 45 XXXXX

	Táto suma je primeraná závažnosti spáchaného prečinu, osobe obvineného a jeho finančným možnostiam, nakoľko ide o študenta bez príjmu a majetku. 

	Obvinený a poškodený s týmto spôsobom vybavenia veci vyslovili súhlas.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 

a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

	Obvinený nebol doposiaľ súdne trestaný, z miesta bydliska je hodnotený pozitívne, doposiaľ nebol prejednávaný komisiou verejného poriadku. Z ústrednej evidencie priestupkov vyplýva, že obvinený nebol priestupkovo riešený. Zo správy Strednej odbornej školy technickej, na ul. XXXXX v XXXXX vyplýva, že ide o priemerného žiaka, je bezproblémový a šikovný, na vyučovanie sa pripravuje pravidelne, v prvom polroku v školskom roku 2011/2012 mal jednu neospravedlnenú hodinu a v druhom polroku dve neospravedlnené hodiny z dôvodu neskorého príchodu na vyučovanie pre zlé autobusové spojenie. V kolektíve je obľúbený, s nikým v triede nemá problémy, je priateľský, ochotný pomáhať, otvorený a komunikatívny. Aktívne sa venuje športu a rôznym športovým aktivitám.

	Zo správy Úradu práce, soc. vecí a rodiny XXXXX, Odboru soc. vecí a rodiny, odd. soc. právnej ochrany detí a soc. kurately vyplýva, že obvinený má dobré vyučovacie výsledky, školskú dochádzku pravidelnú, školský poriadok neporušuje, v kolektíve spolužiakov je obľúbený, rád pomáha slabším, rodičia so školou pravidelne komunikujú a o študijne výsledky syna sa zaujímajú. S obvineným bol vykonaný rozhovor, uvedomuje si nevhodnosť svojho konania a prisľúbil zjednať korekciu.  Ľutuje skutku, ktorého sa dopustil. Obvinený nefajčí, alkoholické nápoje nepožíva,, nepožíva ani iné psychotropné látky, vo voľnom čase sa venuje športu. V čase pred spáchaním skutku nebol v evidencii soc. kurately. 

	S poukazom na povahu a závažnosť spáchaného činu, na mieru, akou bol prečinom dotknutý verejný záujem na osobu obvineného, na jeho doterajšiu bezúhonnosť, na priznanie, oľutovanie trestnej činnosti, prísľub, že sa už takéhoto konania nedopustí, na jeho osobné a majetkové pomery, konštatujem, že boli splnené všetky zákonom stanovené podmienky na schválenie zmieru a zastavení trsteného stíhania v zmysle ustanovenia § 220 ods. 1 Tr. poriadku a takýto spôsob rozhodnutia považujem za dostačujúci.

	Vzhľadom na uvedené skutočnosti bolo preto potrebné rozhodnúť tak ako je uvedené vo výrokovej časti tohto uznesenia.

Poučenie: 
Proti výroku o zastavení trestného stíhania je prípustná sťažnosť, ktorú možno podať u prokurátora okresnej prokuratúry do troch dní odo dňa oznámenia uznesenia na Krajskú prokuratúru v Prešove prostredníctvom Okresnej prokuratúry XXXXX. Sťažnosť má odkladný účinok. (§ 215 ods. 6 Tr. por.)

JUDr. Eva Dzurendová
prokurátorka